
AVIZ
asupra proiectului de Lege privind activitatea 
de emitere de monedă electronică



	În conformitate cu prevederile art.95  şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, în procedură de urgenţă, care va fi transmis Comisiei pentru buget, finanţe şi bănci, care este sesizată în fond, cu proiectul de Lege privind activitatea de emitere de monedă electronică, transmis cu adresa nr. P.L.x. 305/2019 din 01 iulie  2019, înregistrat sub nr.4c-3/252 din 02 iulie 2019. 
	Consiliul Legislativ, cu avizul nr.230/27.03.2019, avizează favorabil proiectul de lege, cu observaţii şi propuneri.
	Senatul, în calitate de primă Cameră sesizată, adoptă proiectul de lege în şedinţa din 26 iunie 2019, în condiţiile articolului 75 alineatul (2) teza a III-a din Constituţia României, republicată.
	Proiectul de lege are ca obiect reglementarea condiţiilor de acces la activitatea de emitere de monedă electronică, a condiţiilor de desfăşurare a activităţii de prestare de servicii de plată de către instituţiile emitente de monedă electronică, a supravegherii prudenţiale a acestor instituţii, precum şi stabilirea regimului privind răscumpărarea monedei electronice.
	Examinarea proiectului de Lege a avut loc în şedinţa comisiei din 03 septembrie 2019.
	Membrii comisiei au hotărât, cu majoritate de voturi, avizarea favorabilă a proiectului de Lege, în forma adoptată de Senat.
	Prin obiectul de reglementare şi conţinutul său, propunerea legislativă face parte din categoria legilor organice.
	În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.






PREŞEDINTE,
IULIAN IANCU




















Șef birou, Cristina Neicu
Consilier parlamentar, Fulga Ovidiu 

